
Despre „lucrul bine făcut”: În mandatele lui lohannis bugetul SRI a crescut de 5 ori! 
Dacă vă întrebaţi dacă există un lucru în România care să fie bine făcut și care s-a dezvoltat spectaculos în 

State'-ul — cum il zice parteneru' strategic, sau — mai „pe vechi” — Securitatea! 

Mai voiati vreo dovadă? Vă dau eu una irefutabilă: Bugetul României și interesanta sa istorie din ultimii ani! 
Dacă vă spun că bugetul SRI crește și în 2024 cu 25% faţă de 2023 deja nu mai e o știre, asa cum nu e o știre 
că un avion aterizează acum pe pista deja Otopeni. Cu toţii eram siguri că asa se va întâmpla... de fapt e mai 
probabil ca un avion să aterizeze în afara pistei de pe Otopeni decât ca bugetul SRI să nu crească față de 
anul precedent! 

Căci, în 8 din cei 10 ai mandatului lui Klaus Werner lohannis, bugetele SRI au crescut — după cum urmează: 

— În 2015 faţă de 2014 cu 26,36% mai mare (în chiar primul an de mandat al lui lohannis!!!); 

— În 2016 față de 2015 cu 20% mai mare; 

— În 2017 față de 2016 cu 9,4% mai mare; 

— În 2018 fatà de 2017 cu 13% mai mare; 

— În 2019 fatà de 2018 cu 11,64% mai mare; 

— În 2022 fatà de 2021 cu 8,29% mai mare 

— În 2023 față de 2022 cu 20% mai mare; 

— În 2024 față de 2023 cu 25% mai mare — în ultimul an de mandat al lui Iohannis (cert, Primul turist al țării va 
avea o pensie liniștită)!!! 

That's a fact! — cum spune parteneru' strategic! 

Doar în 2021 bugetul SRI a fost mai mic față de 2020 cu 0,84% (care de fapt e o stagnare) si mai ales în 2017 
față de 2016 — cu 9,4% mai mic. 

Ca sà întelegem mai bine cum stà treaba và voi spune doar cà în 2013 bugetul SRI a fost de 1,11 miliarde lei, 
iar în 2024 va fi de 5,45 miliarde lei (adică 1,1 miliarde Euro!!!), respectiv de 4,95 ori mai mare! 

Încă odată, să repetàm: 

În cei 10 ani de mandat al lui lohannis BUGETUL SRI A CRESCUT PRACTIC DE 5 ORI, sau mai exact cu 
495%!!! 

Trebuie spus cà nici acum 10 ani, când lohannis a început sà hrănească bine „principalul furnizor de 
securitate al ţării”, SRI nu stătea deloc rău... Într-un articol din 29 septembrie 2014, Lucian Davidescu ne 
dădea următoarele informaţii „brute”, fără interpretări, care ne făceau să ne simţim în siguranţă și să avem 
feelingul ăla de „Patria a Priori”: 

„Am analizat comparativ exclusiv serviciile de informaţii interne, cu atribuţii similare (contraspionaj, prevenirea 
terorismului şi crimei organizate, amenințările la adresa siguranţei naţionale), din cele mai mari 10 ţări NATO. 
Datele au fost culese din surse publice: rapoarte publice, bugete sau articole de presă (tabelul în format mai 
mare pe riscograma.ro). 

lată sumarul rezultatelor: 

Cele 10 ţări au o populaţie de 800 de milioane de locuitori şi un total de aproximativ 56000 de agenţi (mai mult 
sau mai putin) secreti în serviciile respective. România se evidenţiază prin: 

1. Numărul absolut: Personalul de 12.000 de agenti secreti e depăşit doar de al FBI. În total, cu 2,5% din 
populaţia grupului de ţări, România are mai mult de 15% din agenţi. 

2. Proporția faţă de populaţie: Există 60 de angajaţi în serviciile interne la suta de mii de locuitori. Următorul 


clasat, Polonia, are 13 de angajaţi. Media este de 7 iar ultimul clasat este Italia, cu 2,7. 
3. Bugetul SRI are cea mai mare pondere în cheltuielile publice: jumătate de procent, de cinci ori mai mult 

omoloage din Germania, Hranta, Italia sau Polonia. lotusi, bugetul raportat oticial de serviciul trancez DGRI, 
de doar 41 de milioane de euro, pare subevaluat în raport cu necesarul. 

4. SRI este singurul serviciu care ţine numărul de angajaţi la secret. Turcia, Polonia si Italia furnizează către 
presă măcar cifre aproximative, în timp ce restul sunt publice. Pe de altă parte, bugetul instituţiei este public, 
lucru care nu se întâmplă în Marea Britanie si Italia unde cifrele furnizate sunt globale pentru toate serviciile de 
informaţii, sau în Franţa, unde cifra de 41 de milioane de euro prezentată oficial este mult subevaluată faţă de 
realitate. 

5. SRI este singurul serviciu militarizat, cu excepţia Turciei, care a început demilitarizarea acum 20 de ani şi 
mai are acum sub 5% personal cu grade. De asemenea, este aparent singurul unde întreaga activitate este 
considerată “informaţie clasificată” din oficiu, nu doar de la caz la caz.” 

Asta era în 2014... 

Eh, intre timp stăm de 5 ori mai bine! Cert, între timp am și evoluat: acum avem parte de mai mult Cyberint, de 
inginerie socială, de instrumentare a dosarelor penale, de mai mult control al avocaţilor, de și mai mare 
implicare în economic social și politic... suntem bine! Si o sà fim si mai bine... Căci se pare că adevăratul 
program de ţară al lui lohannis nu a fost „România educată” ci „România controlată”... si ăsta chiar a reușit! 
Cum necum, cert e că lohannis a reușit în cei 10 ani de mandat să nominalizeze prim-ministri care i-au făcut 
din SRI primul serviciu de informaţii interne din Europa, doar Cioloș si Ciucă îndrăznind să umble la bugetul 
SRI (probabil și pentru că erau din alte structuri!). Cei mai prietenoși cu serviciile lui lohannis au fost, evident, 
Victor Ponta (prim-ministru în perioada 2014 când a fost făcut bugetul pe 2015, cel cu 26,36% mai mult pentru 
SRI) şi... Marcel Ciolacu, cel care a cadorisit cu un extra 25% bugetul SRI din 2024. Ce simetrie... câtă 
perfecțiune... ce minunată coincidenţă! 

La fel de interesant e faptul cà, deși suntem la margine de imperiu, la granita „lumii civilizate”, acolo unde, 
întâplător, are loc chiar acum si un „război ilegal, nejustificat și neprovocat”, nu securitatea externă este 
prioritatea noastră, căci SIE are pentru 2024 o creștere bugetară de doar 1,75%... nu rușii, chinezii, iranienii 
sau martienii îi îngrijorează pe cei de la conducerea statului nostru... NUUUU! Românii! Românii sunt 
adevăratul pericol pentru ei! Cetăţeanul român trebuie supravegheat, controlat și pedepsit (dacă greșește, 
evident!)... România este singurul câmp de luptă pentru guvernanţii României! 

Cert, în ultimii 10 ani, de când bugetul SRI a crescut ne simțim și suntem mai siguri: avem mai puţine droguri 
de cât acum 10 ani, mai puţină criminalitate organizată, nu avem teroriști (decât ăla de la Arad care a aruncat 
în aer o mașină — dar ăla nu se pune!) si mai ales, avem mai puţină corupţie — se știe!!! 

Totul e bine și frumos, suntem în siguranţă deplină şi Patria e a priori... deci „se merită banii”! 

Suntem bine! 

Si o să fim si mai bine! Pentru cà vom continua în aceeași direcție! De unde știu? 

Păi e simplu: în 2024 a crescut și bugetul STS cu 28,58% faţă de 2023! Doar în 2019 a crescut cu mai mult, 
cu mult mai mult, respectiv cu 70% (!!!), dar atunci trebuia reales lohannis, era normal! 

Deci totul e bine, dacă înţelegi cu adevărat cuvântul Ecleziastului: „Am văzut tot ce se face sub soare; si iată 
că totul este deșertăciune și goană după vânt! (1: 14) 

Totul! Mai puţin Securitatea și bugetele sale mereu crescânde! 

